भाजपा ने बनाया गोरक्षा के लिए कड़ा कानून: धनकड़
पलवल| प्रदेशमें भाजपा की सरकार ने गोरक्षा के लिए कड़ा कानून बनाया है, जिसकी देशभर में प्रशंसा की गई। उक्त बातें हरियाणा के कृषि एवं किसान कल्याण मंत्री ओमप्रकाश धनखड़ ने रविवार को जिले के गांव बहीन में अमर शहीद कान्हा गोशाला के 36वें गऊ रक्षा वार्षिकोत्सव शहीद सम्मेलन को संबोधित करते हुए कही। उन्होंने गोशाला में गायों के चारे के लिए दस लाख रुपए देने एक लाख रुपए अमर शहीद दादा कान्हा के पुस्तकालय के लिए देने की घोषणा की। धनखड़ ने कहा कि प्रदेश सरकार द्वारा देशी गाय पालने पर सब्सिडी दी जा रही है। धनखड़ ने कहा कि विदेशी तकनीक के जरिये दुधारू गायों की नस्लें तैयार की जा रही है। प्रदेश को दुध उत्पादन में नंबर वन बनाना प्रदेश सरकार का लक्ष्य है। उन्होंने 18 से 28 मार्च तक जिला फरीदाबाद के सूरजकुंड में आयोजित द्वितीय कृषि नेतृत्व शिखर सम्मेलन में भाग लेने के लिए आह्वान किया। इस मौके पर पूर्व मंत्री हर्ष कुमार, मुख्यमंत्री के राजनीतिक सचिव दीपक मंगला, गोसेवा आयोग के चेयरमैन भानीराम मंगला, भाजपा जिलाध्यक्ष जवाहर सिंह सौरोत, अमर शहीद कान्हा गौशाला बहीन के अध्यक्ष स्वामी रामचरणदास आदि मौजूद रहे।
hin_Deva hin_Deva